CELEX: C2007/095/49
Language: sl
Date: 2007-04-28 00:00:00
Title: Zadeva C-107/07: Pritožba, ki jo je vložil Friedrich Weber 13. februarja 2007 zoper sklep Sodišča prve stopnje (drugi senat) z dne 11. decembra 2006 v zadevi T-290/05, Friedrich Weber proti Komisiji Evropskih skupnosti

28.4.2007   
            
            
               SL
            
            
               Uradni list Evropske unije
            
            
               C 95/26
            
         Pritožba, ki jo je vložil Friedrich Weber 13. februarja 2007 zoper sklep Sodišča prve stopnje (drugi senat) z dne 11. decembra 2006 v zadevi T-290/05, Friedrich Weber proti Komisiji Evropskih skupnosti
   (Zadeva C-107/07)
   (2007/C 95/49)
   Jezik postopka: nemščina
   Stranki
   
      Pritožnik: Friedrich Weber (zastopnik: W. Declair, Rechtsanwalt)
   
      Druga stranka v postopku: Komisija Evropskih skupnosti
   Predlogi pritožnika:
   
               —
            
            
               razveljavi naj se sklep Sodišča prve stopnje z dne 11. decembra 2006 v zadevi T-290/05 (1);
            
         
               —
            
            
               razveljavi naj se odločba Komisije z dne 27. maja 2005.
            
         Pritožbeni razlogi in bistvene trditve
   Pritožnik svojo pritožbo zoper omenjeni sklep utemeljuje takole:
   Sodišče prve stopnje naj bi tožbeni zahtevek neutemeljeno zavrglo kot nedopustnega v delu, v katerem naj bi Sodišče prve stopnje na podlagi tega predloga nasprotno stranko postopka s pritožbo zavezalo k zagotovitvi dostopa do določenih dokumentov. Sodišče prve stopnje v skladu z ustaljeno prakso Sodišča Evropskih skupnosti nima take pravice dajanja navodil. V izpodbijani odločbi naj bi bilo prav tako navedeno, da popravljenega predloga nasprotne stranke postopka s pritožbo ne bi bilo mogoče razlagati tako, da se z njim implicitno zahteva razveljavitev izpodbijane odločbe. Temu ni mogoče slediti: pritožnik naj bi v svojem popravljenem predlogu ne le implicitno, temveč izrecno zahteval razveljavitev izpodbijane odločbe. Spremenjeni predlog pritožnika naj bi bil zato dopusten v delu, v katerem se zahteva razveljavitev odločbe Komisije. V skladu s tem je ugotovitev nedopustnosti tožbe v celoti protipravna.
   Sodišče prve stopnje naj bi v izpodbijani odločbi navedlo, da tožba vsebuje „obtožbe proti nemškim javnopravnim televizijam in drugim državnim službam“. Taka opredelitev izvajanj pritožnika naj bi nedopustno diskreditirala pritožnikove navedbe o dejstvih. Razvrednoteno označevanje tožbenih navedb kot „obtožb “naj bi dokazovalo, da Sodišče prve stopnje izrednega pomena očitkov in s tem povezano kršitev prava Skupnosti ni presojalo v skladu z utemeljitvijo tožbe. S tem naj bi Sodišče prve stopnje prezrlo pravico biti zaslišan v postopku. Taka presoja zadržanih navedb pritožnika naj bi utemeljevala celo sum o nepristranskosti in dvom o poštenem sojenju.
   Izpodbijana odločba naj bi bila v nasprotju z načeli Pogodbe o Evropski uniji in Pogodbe o ustanovitvi Evropske skupnosti. Nasprotovala naj bi izraženi volji Skupnosti po razvoju in krepitvi demokracije in pravne države ter spoštovanja človekovih pravic in temeljnih svoboščin. Sklep Sodišča prve stopnje naj bi prav tako spregledal pomen načela javnosti pri zavzemanju za demokracijo in izrecno želji po njej. Sodišče prve stopnje naj bi opustilo presojo vprašanja, ali je odločba tožene stranke združljiva s cilji Skupnosti. Izpodbijani sklep naj bi s tem kršil veljavno pravo Skupnosti.
   Ni res, da je bilo o delu uveljavljanega zahtevka, katerega predmet je bil dostop do spornega dokumenta Komisije, odločeno v celoti. Tožena stranka naj bi Sodišču prve stopnje sicer potrdila verodostojnost v časopisu objavljenega dopisa Komisije, vendar naj bi pritožnik izrecno izjavil, da glavna stvar s potrditvijo nasprotne stranke postopka s pritožbo ni rešena. V utemeljitev naj bi zlasti navedel, da zadevni časopis ni glasilo za objavo uradnih razglasov nasprotne stranke postopka s pritožbo.
   Zato naj se razveljavi izpodbijana odločba Sodišča prve stopnje.
   
      (1)  UL C 331, str. 42.